User:MarkoLorenzo Wiki

Personal na Impormasyon
Kumusta? Ako nga pala si Mark Lawrence Olotio, pwede niyo rin akong tawagin bilang Mark o Lawrence, kung saan kayo komportable. Ako'y 19 taong gulang at nakatira sa Barangay Panapaan II, Bacoor City, Cavite. Simple lang ang buhay, kasama ang akingmasayang pamilya sa mumunting tahanan. Ako'y kasalukuyang nag-aaral sa unang taon ng kolehiyo sa Cavite State University (CvSU) - Imus Campus na kumukuha ng kursong Bachelor of Science in Business Management.

Mga Interes at Pinagkakaabalahan
Ang mga interes ko ay nakatuon sa aking kursong kinukuha dahil ako'y mahilig sa mga numero't nakasanayang mag-organisa ng pera, ang kukuhanin kong Major pagtungtong ng ikalawang antas sa kolehiyo ay ang Financial Management (FM). Hindi lamang nakatuon sa pera sapagkat nais ko ring matutunan kung paano mapapalago ang isang negosyo at makapagbigay ng maayos na pamamalakad nito. Nais kong matapos ang kursong ito upang umasenso at maiahon sa kahirapan ang aking pamilya at maabot ang aking mga pangarap sa buhay. Sa kabilang banda, marami akong kinahihiligan o pinagkakaabalahang gawin. Madalas ay nagbabasa ako ng mga komiks, nobela, at mga librong may hatid na bagong kaalaman. Isa pa ay ang paglalaro ng mga mobile games tulad ng Mobile Legends, Call of Duty: Mobile, o Wild Rift at iba't ibang isport (Basketball, Badminton, at Volleyball). Dagdag pa rito, nais ko rin matuto ng mga iba pang mga bagay bukod sa aking mga pinagkakaabalahan upang matuklasan ko pa ang aking ibang mga talento.